千家詩 南宋謝枋得/明代王相
{"type":"五言絕句","content":[{"chapter":"春眠","author":"（唐）孟浩然","paragraphs":["春眠不覺曉，處處聞啼鳥。","夜來風雨聲，花落知多少。"]},{"chapter":"訪袁拾遺不遇","author":"（唐）孟浩然","paragraphs":["洛陽訪才子，江嶺作流人。","聞說梅花早，何如此地春。"]},{"chapter":"送郭司倉","author":"（唐）王昌齡","paragraphs":["映門淮水綠，留騎主人心。","明月隨良掾，春潮夜夜深。"]},{"chapter":"洛陽道","author":"（唐）儲光羲","paragraphs":["大道直如發，春來佳氣多。","五陵貴公子，雙雙嗚玉珂。"]},{"chapter":"獨坐敬亭山","author":"（唐）李白","paragraphs":["衆鳥高飛盡，孤雲獨去閒。","相看兩不厭，只有敬亭山。"]},{"chapter":"登鸛雀樓","author":"（唐）王之渙","paragraphs":["白日依山盡，黃河入海流。","欲窮千里目，更上一層樓。"]},{"chapter":"觀永樂公主入番","author":"（唐）孫逖","paragraphs":["邊地鶯花少，年來未覺新。","美人天上落，龍塞始應春。"]},{"chapter":"伊州歌","author":"（唐）金昌緒","paragraphs":["打起黃鶯兒，莫教枝上啼。","啼時驚妾夢，不得到遼西。"]},{"chapter":"左掖梨花","author":"（唐）丘爲","paragraphs":["冷豔全欺雪，餘香乍入衣。","春風且莫定，吹向玉階飛。"]},{"chapter":"思君恩","author":"（唐）令狐楚","paragraphs":["小苑鶯歌歇，長門蝶舞多。","眼看春又去，翠輦不曾過。"]},{"chapter":"題袁氏別業","author":"（唐）賀知章","paragraphs":["主人不相識，偶坐爲林泉。","莫謾愁沽酒，囊中自有錢。"]},{"chapter":"夜送趙縱","author":"（唐）楊炯","paragraphs":["趙氏連城璧，由來天下傳。","送君還舊府，明月滿前川。"]},{"chapter":"竹裏館","author":"（唐）王維","paragraphs":["獨坐幽篁裏，彈琴復長嘯。","深林人不知，明月來相照。"]},{"chapter":"送朱大入秦","author":"（唐）王維","paragraphs":["避人五陵去，寶劍值千金。","分手脫相贈，平生一片心。"]},{"chapter":"長幹行","author":"（唐）崔顥","paragraphs":["君家在何處？妾住在橫塘。","停船暫借問，或恐是同鄉。"]},{"chapter":"詠史","author":"（唐）高適","paragraphs":["尚有綈袍贈，應憐範叔寒。","不知天下士，猶作布衣看。"]},{"chapter":"罷相作","author":"（唐）李適之","paragraphs":["避賢初罷相，樂聖且銜杯。","爲問門前客，今朝幾個來。"]},{"chapter":"逢俠者","author":"（唐）錢起","paragraphs":["燕趙悲歌士，相逢劇孟家。","寸心言不盡，前路日將斜。"]},{"chapter":"江行望匡廬","author":"（唐）錢起","paragraphs":["咫尺愁風雨，匡廬不可登。","只疑雲霧窟，猶有六朝僧。"]},{"chapter":"答李浣","author":"（唐）韋應物","paragraphs":["林中觀易罷，溪上對鷗閒。","楚俗饒詞客，何人最往還。"]},{"chapter":"秋風引","author":"（唐）劉禹錫","paragraphs":["何處秋風至，蕭蕭送雁羣。","朝來入庭樹，孤客最先聞。"]},{"chapter":"秋夜寄丘員外","author":"（唐）韋應物","paragraphs":["懷君屬秋夜，散步詠涼天。","山空松子落，幽人應未眠。"]},{"chapter":"秋日","author":"（唐）耿湋","paragraphs":["返照入閭巷，憂來誰共語。","古道少人行，秋風動禾黍。"]},{"chapter":"秋日湖上","author":"（唐）薛瑩","paragraphs":["落日五湖遊，煙波處處愁。","浮沉千古事，誰與問東流。"]},{"chapter":"宮中題","author":"（唐）李昂","paragraphs":["輦路生秋草，上林花滿枝。","憑高何限意，無復侍臣知。"]},{"chapter":"汾上驚秋","author":"（唐）蘇頲","paragraphs":["北風吹白雲，萬里渡河汾。","心緒逢搖落，秋聲不可聞。"]},{"chapter":"尋隱者不遇","author":"（唐）賈島","paragraphs":["松下問童子，言師採藥去。","只在此山中，雲深不知處。"]},{"chapter":"蜀道後期","author":"（唐）張說","paragraphs":["客心爭日月，來往預期程。","秋風不相待，先至洛陽城。"]},{"chapter":"靜夜思","author":"（唐）李白","paragraphs":["牀前明月光，疑是地上霜。","舉頭望明月，低頭思故鄉。"]},{"chapter":"秋浦歌","author":"（唐）李白","paragraphs":["白髮三千丈，離愁似個長。","不知明鏡裏，何處得秋霜。"]},{"chapter":"贈喬侍郎","author":"（唐）陳子昂","paragraphs":["漢廷榮巧宦，雲閣薄邊功。","可憐驄馬使，白首爲誰雄。"]},{"chapter":"答五陵太守","author":"（唐）王昌齡","paragraphs":["仗劍行千里，微軀敢一言。","曾爲大梁客，不負信陵恩。"]},{"chapter":"行軍九日思長安故園","author":"（唐）岑參","paragraphs":["強欲登高去，無人送酒來。","遙憐故園菊，應傍戰場開。"]},{"chapter":"婕妤怨","author":"（唐）皇甫冉","paragraphs":["花枝出建章，鳳管發昭陽。","借問承恩者，雙蛾幾許長？"]},{"chapter":"題竹林寺","author":"（唐）朱放","paragraphs":["歲月人間促，煙霞此地多。","殷勤竹林寺，更得幾回過？"]},{"chapter":"過三閭廟","author":"（唐）戴叔倫","paragraphs":["沅湘流不盡，屈子怨何深！","日暮秋風起，蕭蕭楓樹林。"]},{"chapter":"易水送別","author":"（唐）駱賓王","paragraphs":["此地別燕丹，壯士發衝冠。","昔時人已沒，今日水猶寒。"]},{"chapter":"別盧秦卿","author":"（唐）司空曙","paragraphs":["知有前期在，難分此夜中。","無將故人酒，不及石尤風。"]},{"chapter":"答人","author":"（唐）太上隱者","paragraphs":["偶來松樹下，高枕石頭眠。","山中無曆日，寒盡不知年。"]}]}{"type":"五言律詩","content":[{"chapter":"幸蜀回至劍門","author":"（唐）李隆基","paragraphs":["劍閣橫雲峻，鑾輿出狩回。","翠屏千仞合，丹嶂五丁開。","灌木縈旗轉，仙雲拂馬來。","乘時方在德，嗟爾勒銘才。"]},{"chapter":"和晉陵陸承相","author":"（唐）杜審言","paragraphs":["獨有宦遊人，偏驚物候新。","雲霞出海曙，梅柳渡江春。","淑氣催黃鳥，晴光轉綠蘋。","忽聞歌古調，歸思欲沾巾。"]},{"chapter":"蓬萊三殿侍宴奉敕詠終南山","author":"（唐）杜審言","paragraphs":["北斗掛城邊，南山倚殿前。","雲標金闕回，樹杪玉堂懸。","半嶺通佳氣，中峯繞瑞煙。","小臣持獻壽，長此戴堯天。"]},{"chapter":"春夜別友人","author":"（唐）陳子昂","paragraphs":["銀燭吐青煙，金尊對綺筵。","離堂思琴瑟，別路繞山川。","明月懸高樹，長河沒曉天。","悠悠洛陽道，此會在何年。"]},{"chapter":"長寧公主東莊侍宴","author":"（唐）李嶠","paragraphs":["別業臨青甸，鳴鑾降紫霄。","長筵鵷鷺集，仙管鳳凰調。","樹接南山近，煙含北渚遙。","承恩鹹已醉，戀賞未還鑣。"]},{"chapter":"恩賜麗正殿書院賜宴應制得林字","author":"（唐）張說","paragraphs":["東壁圖書府，西園翰墨林。","誦詩聞國政，講易見天心。","位竊和羹重，恩叨醉酒深。","載歌春興曲，情竭爲知音。"]},{"chapter":"送友人","author":"（唐）李白","paragraphs":["青山橫北郭，白水繞東城。","此地一爲別，孤篷萬里徵。","浮雲遊子意，落日故人情。","揮手自茲去，蕭蕭斑馬鳴。"]},{"chapter":"送友人入蜀","author":"（唐）李白","paragraphs":["見說蠶叢路，崎嶇不易行。","山從人面起，雲傍馬頭生。","芳樹籠秦棧，春流繞蜀城。","升沈應已定，不必問君平。"]},{"chapter":"次北固山下","author":"（唐）王灣","paragraphs":["客路青山外，行舟綠水前。","潮平兩岸闊，風正一帆懸。","海日生殘夜，江春入舊年。","鄉書何處達，歸雁洛陽邊。"]},{"chapter":"蘇氏別業","author":"（唐）祖詠","paragraphs":["別業居幽處，到來生隱心。","南山當戶牖，澧水映園林。","竹覆經冬雪，庭昏未夕陰。","寥寥人境外，閒坐聽春禽。"]},{"chapter":"春宿左省","author":"（唐）杜甫","paragraphs":["花隱掖垣暮，啾啾棲鳥過。","星臨萬戶動，月傍九霄多。","不寢聽金鑰，因風想玉坷。","明朝有封事，數問夜如何？"]},{"chapter":"題玄武禪師屋壁","author":"（唐）杜甫","paragraphs":["何年顧虎頭，滿壁畫滄州。","赤日石林氣，青天江海流。","錫飛常近鶴，杯渡不驚鷗。","似得廬山路，真隨惠遠遊。"]},{"chapter":"終南山","author":"（唐）王維","paragraphs":["太乙近天都，連山到海隅。","白雲回望合，青靄入看無。","分野中峯變，陰晴衆壑殊。","欲投何處宿，隔水問樵夫。"]},{"chapter":"登總持閣","author":"（唐）岑參","paragraphs":["高閣逼諸天，登臨近日邊。","晴開萬井樹，愁看五陵煙。","檻外低秦嶺，窗中小渭川。","早知清淨理，常願奉金仙。"]},{"chapter":"寄左省杜拾遺","author":"（唐）岑參","paragraphs":["聯步趨丹陛，分曹限紫薇。","曉隨天仗入，暮惹御香歸。","白髮悲花落，青雲羨鳥飛。","聖朝無闕事，自覺諫書稀。"]},{"chapter":"登兗州城樓","author":"（唐）杜甫","paragraphs":["東郡趨庭日，南樓縱目初。","浮雲連海岱，平野入青徐。","孤嶂秦碑在，荒城魯殿餘。","從來多古意，臨眺獨躊躇。"]},{"chapter":"杜少府之任蜀州","author":"（唐）王勃","paragraphs":["城闕輔三秦，風煙望五津。","與君離別意，同是宦遊人。","海內存知己，天涯若比鄰。","無爲在歧路，兒女共沾巾。"]},{"chapter":"送崔融","author":"（唐）杜審言","paragraphs":["君王行出將，書記遠從徵。","祖帳連河闕，軍麾動洛城。","旌旗朝朔氣，笳吹夜邊聲。","坐覺煙塵少，秋風古北平。"]},{"chapter":"扈從登封途中作","author":"（唐）宋之問","paragraphs":["帳殿鬱崔嵬，仙遊實壯哉！","曉雲連幕卷，夜火雜星迴。","谷暗千旗出，山鳴萬乘來。","扈從良可賦，終乏掞天才。"]},{"chapter":"題義公禪房","author":"（唐）孟浩然","paragraphs":["義公習禪寂，結宇依空林。","戶外一峯秀，階前衆壑深。","夕陽連雨足，空翠落庭陰。","看取蓮花淨，方知不染心。"]},{"chapter":"醉後贈張九旭","author":"（唐）高適","paragraphs":["世上漫相識，此翁殊不然。","興來書自聖，醉後語尤顛。","白髮老閒事，青雲在目前。","牀頭一壺酒，能更幾回眠。"]},{"chapter":"玉臺觀","author":"（唐）高適","paragraphs":["浩劫因王造，平臺訪古遊。","彩雲蕭史駐，文字魯恭留。","宮闕通羣帝，乾坤到十洲。","人傳有笙鶴，時過北山頭。"]},{"chapter":"觀李固請司馬弟山水圖","author":"（唐）杜甫","paragraphs":["方丈渾連水，天台總映雲。","人間長見畫，老去限空聞。","范蠡舟偏小，王喬鶴不羣。","此生隨萬物，何處出塵氛。"]},{"chapter":"旅夜書懷","author":"（唐）杜甫","paragraphs":["細草微風岸，危檣獨夜舟。","星垂平野闊，月涌大江流。","名豈文章著，官因老病休。","飄飄何所似，天地一沙鷗。"]},{"chapter":"登岳陽樓","author":"（唐）杜甫","paragraphs":["昔聞洞庭水，今上岳陽樓。","吳楚東南坼，乾坤日月浮。","親朋無一字，老病有孤舟。","戎馬關山北，憑軒涕泗流。"]},{"chapter":"江南旅情","author":"（唐）祖詠","paragraphs":["楚山不可極，歸路但蕭條。","海色晴看雨，江聲夜聽潮。","劍留南鬥近，書寄北風遙。","爲報空潭橘，無媒寄洛橋。"]},{"chapter":"宿龍興寺","author":"（唐）綦毋潛","paragraphs":["香剎夜忘歸，鬆清古殿扉。","燈明方丈室，珠系比丘衣。","白日傳心淨，青蓮喻法微。","天花落不盡，處處鳥銜飛。"]},{"chapter":"破山寺後禪院","author":"（唐）常建","paragraphs":["清晨入古寺，初日照高林。","曲徑通幽處，禪房花木深。","山光悅鳥性，潭影空人心。","萬籟此俱寂，惟聞鐘磬音。"]},{"chapter":"題鬆汀驛","author":"（唐）張佑","paragraphs":["山色遠含空，蒼茫澤國東。","海明先見日，江白迥聞風。","鳥道高原去，人煙小徑通。","那知舊遺逸，不在五湖中。"]},{"chapter":"聖果寺","author":"（唐）釋處默","paragraphs":["路自中峯上，盤迴出薜蘿。","到江吳地盡，隔岸越山多。","古木叢青藹，遙天浸白波。","下方城郭近，鐘磬雜笙歌。"]},{"chapter":"野望","author":"（唐）王績","paragraphs":["東皋薄暮望，徙倚欲何依。","樹樹皆秋色，山山惟落暉。","牧人驅犢返，獵馬帶禽歸。","相顧無相識，長歌懷采薇。"]},{"chapter":"送著作佐郎崔融等從樑王東征","author":"（唐）陳子昂","paragraphs":["金天方肅殺，白露始專征。","王師非樂戰，之子慎佳兵。","海氣侵南部，邊風掃北平。","莫賣盧龍塞，歸邀麟閣名。"]},{"chapter":"攜妓納涼晚際遇雨","author":"（唐）杜甫","paragraphs":[{"subchapter":"其一","paragraphs":["落日放船好，輕風生浪遲。","竹深留客處，荷淨納涼時。","公子調冰水，佳人雪藕絲。","片雲頭上黑，應是雨催詩。"]},{"subchapter":"其二","paragraphs":["雨來沾席上，風急打船頭。","越女紅裙溼，燕姬翠黛愁。","纜侵堤柳系，幔捲浪花浮。","歸路翻蕭颯，陂塘五月秋。"]}]},{"chapter":"宿雲門寺閣","author":"（唐）孫逖","paragraphs":["香閣東山下，煙花象外幽。","懸燈千嶂夕，卷幔五湖秋。","畫壁餘鴻雁，紗窗宿鬥牛。","更疑天路近，夢與白雲遊。"]},{"chapter":"秋登宣城謝眺北樓","author":"（唐）李白","paragraphs":["江城如畫裏，山晚望晴空。","兩水夾明鏡，雙橋落彩虹。","人煙寒橘柚，秋色老梧桐。","誰念北樓上，臨風懷謝公。"]},{"chapter":"臨洞庭","author":"（唐）孟浩然","paragraphs":["八月湖水平，涵虛混太清。","氣蒸雲夢澤，波撼岳陽城。","欲濟無舟楫，端居恥聖明。","坐觀垂釣者，徒有羨魚情。"]},{"chapter":"過香積寺","author":"（唐）王維","paragraphs":["不知香積寺，數裏入雲峯。","古木無人徑，深山何處鐘。","泉聲咽危石，日色冷青松。","薄暮空潭曲，安禪製毒龍。"]},{"chapter":"送鄭侍御謫閩中","author":"（唐）高適","paragraphs":["謫去君無恨，閩中我舊過。","大都秋雁少，只是夜猿多。","東路雲山合，南天瘴癘和。","自當逢雨露，行矣順風波。"]},{"chapter":"秦州雜詩","author":"（唐）杜甫","paragraphs":["鳳林戈未息，魚海路常難。","候火雲峯峻，懸軍幕井乾。","風連西極動，月過北庭寒。","故老思飛將，何時議築壇。"]},{"chapter":"禹廟","author":"（唐）杜甫","paragraphs":["禹廟空山裏，秋風落日斜。","荒庭垂橘柚，古屋畫龍蛇。","雲氣生虛壁，江深走白沙。","早知乘四載，疏鑿控三巴。"]},{"chapter":"望秦川","author":"（唐）李頎","paragraphs":["秦川朝望迥，日出正東峯。","遠近山河淨，逶迤城闕重。","秋聲萬戶竹，寒色五陵鬆。","有客歸歟嘆，悽其霜露濃。"]},{"chapter":"同王徵君洞庭有懷","author":"（唐）張謂","paragraphs":["八月洞庭秋，瀟湘水北流。","還家萬里夢，爲客五更愁。","不用開書帙，偏宜上酒樓。","故人京洛滿，何日復同遊。"]},{"chapter":"渡揚子江","author":"（唐）丁仙芝","paragraphs":["桂楫中流望，空波兩岸明。","林開揚子驛，山出潤州城。","海盡邊陰靜，江寒朔吹生。","更聞楓葉下，淅瀝度秋聲。"]},{"chapter":"幽州夜歌","author":"（唐）張說","paragraphs":["涼風吹夜雨，蕭瑟動寒林。","正有高堂宴，能忘遲暮心。","軍中宜劍舞，塞上重笳音。","不作邊城將，誰知恩遇深。"]}]}{"type":"七言絕句","content":[{"chapter":"春日偶成","author":"（宋）程顥","paragraphs":["雲淡風輕近午天，傍花隨柳過前川。","時人不識餘心樂，將謂偷閒學少年。"]},{"chapter":"春日","author":"（宋）朱熹","paragraphs":["勝日尋芳泗水濱，無邊光景一時新。","等閒識得東風面，萬紫千紅總是春。"]},{"chapter":"春宵","author":"（宋）蘇軾","paragraphs":["春宵一刻值千金，花有清香月有陰。","歌管樓臺聲細細，鞦韆院落夜沈沈。"]},{"chapter":"城東早春","author":"（唐）楊巨源","paragraphs":["詩家清景在新春，綠柳才黃半未勻。","若待上林花似錦，出門俱是看花人。"]},{"chapter":"春夜","author":"（宋）王安石","paragraphs":["金爐香燼漏聲殘，剪剪輕風陣陣寒。","春色惱人眠不得，月移花影上欄杆。"]},{"chapter":"初春小雨","author":"（宋）韓愈","paragraphs":["天街小雨潤如酥，草色遙看近卻無。","最是一年春好處，絕勝煙柳滿皇都。"]},{"chapter":"元日","author":"（宋）王安石","paragraphs":["爆竹聲中一歲除，春風送暖入屠蘇。","千門萬戶曈曈日，總把新桃換舊符。"]},{"chapter":"上元侍宴","author":"（宋）蘇軾","paragraphs":["淡月疏星繞建章，仙風吹下御爐香。","侍臣鵠立通明殿，一朵紅雲捧玉皇。"]},{"chapter":"立春偶成","author":"（宋）張栻","paragraphs":["律回歲晚冰霜少，春到人間草木知。","便覺眼前生意滿，東風吹水綠參差。"]},{"chapter":"打球圖","author":"（宋）晁無咎","paragraphs":["閶闔千門萬戶開，三郎沈醉打球回。","九齡已老韓休死，無復明朝諫疏來。"]},{"chapter":"宮詞","author":"（宋）林洪","paragraphs":[{"subchapter":"其一","paragraphs":["金殿當頭紫閣重，仙人掌上玉芙蓉。","太平天子朝元日，五色雲車駕六龍。"]},{"subchapter":"其二","paragraphs":["殿上袞衣明日月，硯中旗影動龍蛇。","縱橫禮樂三千字，獨對丹墀日未斜。"]}]},{"chapter":"詠華清宮","author":"（唐）王建","paragraphs":["行盡江南數十程，曉風殘月入華清。","朝元閣上西風急，都入長楊作雨聲。"]},{"chapter":"清平調詞","author":"（唐）李白","paragraphs":["雲想衣裳花想容，春風拂檻露華濃。","若非羣玉山頭見，會向瑤臺月下逢。"]},{"chapter":"題邸間壁","author":"（宋）鄭會","paragraphs":["酴醿香夢怯春寒，翠掩重門燕子閒。","敲斷玉釵紅燭冷，計程應說到常山。"]},{"chapter":"絕句","author":"（唐）杜甫","paragraphs":["兩個黃鸝鳴翠柳，一行白鷺上青天。","窗含西嶺千秋雪，門泊東吳萬里船。"]},{"chapter":"海棠","author":"（宋）蘇軾","paragraphs":["東風嫋嫋泛崇光，香霧空濛月轉廊。","只恐夜深花睡去，故燒高燭照紅妝。"]},{"chapter":"清明","author":"（宋）王禹偁","paragraphs":["無花無酒過清明，興味蕭然似野僧。","昨日鄰家乞新火，曉窗分與讀書燈。"]},{"chapter":"清明","author":"（唐）杜牧","paragraphs":["清明時節雨紛紛，路上行人慾斷魂。","借問酒家何處有，牧童遙指杏花村。"]},{"chapter":"社日","author":"（唐）張演","paragraphs":["鵝湖山下稻粱肥，豚柵雞棲對掩扉。","桑柘影斜春社散，家家扶得醉人歸。"]},{"chapter":"寒食","author":"（唐）韓翃","paragraphs":["春城無處不飛花，寒食東風御柳斜。","日暮漢宮傳蠟燭，輕煙散入五侯家。"]},{"chapter":"江南春","author":"（唐）杜牧","paragraphs":["千里鶯啼綠映紅，水村山郭酒旗風。","南朝四百八十寺，多少樓臺煙雨中。"]},{"chapter":"上高侍郎","author":"（唐）高蟾","paragraphs":["天上碧桃和露種，日邊紅杏倚雲栽。","芙蓉生在秋江上，不向東風怨未開。"]},{"chapter":"絕句","author":"（宋）僧志安","paragraphs":["古木陰中系短篷，杖藜扶我過橋東。","沾衣欲溼杏花雨，吹面不寒楊柳風。"]},{"chapter":"遊小園不值","author":"（宋）葉紹翁","paragraphs":["應嫌屐齒印蒼苔，十扣柴扉九不開。","春色滿園關不住，一枝紅杏出牆來。"]},{"chapter":"客中行","author":"（唐）李白","paragraphs":["蘭陵美酒鬱金香，玉碗盛來琥珀光。","但使主人能醉客，不知何處是他鄉。"]},{"chapter":"題屏","author":"（宋）劉季孫","paragraphs":["呢喃燕子語樑間，底事來驚夢裏閒。","說與旁人渾不解，杖藜攜酒看芝山。"]},{"chapter":"絕句漫興","author":"（唐）杜甫","paragraphs":["腸斷春江欲盡頭，杖藜徐步立芳洲。","顛狂柳絮隨風舞，輕薄桃花逐水流。"]},{"chapter":"慶全庵桃花","author":"（宋）謝枋得","paragraphs":["尋得桃源好避秦，桃紅又是一年春。","花飛莫遣隨流水，怕有漁郎來問津。"]},{"chapter":"玄都觀桃花","author":"（唐）劉禹錫","paragraphs":["紫陌紅塵拂面來，無人不道看花回。","玄都觀裏桃千樹，盡是劉郎去後栽。"]},{"chapter":"再遊玄都觀","author":"（唐）劉禹錫","paragraphs":["百畝庭中半是苔，桃花淨盡菜花開。","種桃道士歸何處，前度劉郎今又來。"]},{"chapter":"滁州西澗","author":"（唐）韋應物","paragraphs":["獨憐幽草澗邊生，上有黃鸝深樹鳴。","春潮帶雨晚來急，野渡無人舟自橫。"]},{"chapter":"花影","author":"（宋）蘇軾","paragraphs":["重重疊疊上瑤臺，幾度呼童掃不開。","剛被太陽收拾去，卻教明月送將來。"]},{"chapter":"北山","author":"（宋）王安石","paragraphs":["北山輸綠漲橫陂，直塹回塘灩灩時。","細數落花因坐久，緩尋芳草得歸遲。"]},{"chapter":"湖上","author":"（宋）徐元傑","paragraphs":["花開紅樹亂鶯啼，草長平湖白鷺飛。","風日晴和人意好，夕陽簫鼓幾船歸。"]},{"chapter":"漫興","author":"（唐）杜甫","paragraphs":["糝徑楊花鋪白氈，點溪荷葉疊青錢。","筍根稚子無人見，沙上鳧雛傍母眠。"]},{"chapter":"春晴","author":"（宋）王駕","paragraphs":["雨前初見花間蕊，雨後全無葉底花。","蜂蝶紛紛過牆去，卻疑春色在鄰家。"]},{"chapter":"春暮","author":"（宋）曹豳","paragraphs":["門外無人問落花，綠陰冉冉遍天涯。","林鶯啼到無聲處，青草池塘獨聽蛙。"]},{"chapter":"落花","author":"（宋）朱淑貞","paragraphs":["連理枝頭花正開，妒花風雨便相催。","願教青帝常爲主，莫遣紛紛點翠苔。"]},{"chapter":"春暮遊小園","author":"（宋）王淇","paragraphs":["一從梅粉褪殘妝，塗抹新紅上海棠。","開到荼蘼花事了，絲絲夭棘出莓牆。"]},{"chapter":"鶯梭","author":"（宋）劉克莊","paragraphs":["擲柳遷喬太有情，交交時作弄機聲。","洛陽三月花如錦，多少工夫織得成。"]},{"chapter":"暮春即事","author":"（宋）葉採","paragraphs":["雙雙瓦雀行書案，點點楊花入硯池。","閒坐小窗讀周易，不知春去幾多時。"]},{"chapter":"登山","author":"（唐）李涉","paragraphs":["終日昏昏醉夢間，忽聞春盡強登山。","因過竹院逢僧話，又得浮生半日閒。"]},{"chapter":"蠶婦吟","author":"（唐）謝枋得","paragraphs":["子規啼徹四更時，起視蠶稠怕葉稀。","不信樓頭楊柳月，玉人歌舞未曾歸。"]},{"chapter":"晚春","author":"（唐）韓愈","paragraphs":["草木知春不久歸，百般紅紫鬥芳菲。","楊花榆莢無才思，惟解漫天作雪飛。"]},{"chapter":"傷春","author":"（宋）楊萬里","paragraphs":["準擬今春樂事濃，依然枉卻一東風。","年年不帶看花眼，不是愁中即病中。"]},{"chapter":"送春","author":"（宋）王令","paragraphs":["三月殘花落更開，小檐日日燕飛來。","子規夜半猶啼血，不信東風喚不回。"]},{"chapter":"三月晦日送春","author":"（唐）賈島","paragraphs":["三月正當三十日，風光別我苦吟身。","共君今夜不須睡，未到曉鍾猶是春。"]},{"chapter":"客中初夏","author":"（宋）司馬光","paragraphs":["四月清和雨乍晴，南山當戶轉分明。","更無柳絮因風起，惟有葵花向日傾。"]},{"chapter":"有約","author":"（宋）司馬光","paragraphs":["黃梅時節家家雨，青草池塘處處蛙。","有約不來過夜半，閒敲棋子落燈花。"]},{"chapter":"初夏睡起","author":"（宋）楊萬里","paragraphs":["梅子流酸濺齒牙，芭蕉分綠上窗紗。","日長睡起無情思，閒看兒童捉柳花。"]},{"chapter":"三衢道中","author":"（宋）曾幾","paragraphs":["梅子黃時日日晴，小溪泛盡卻山行。","綠陰不減來時路，添得黃鸝四五聲。"]},{"chapter":"即景","author":"（宋）朱淑貞","paragraphs":["竹搖清影罩幽窗，兩兩時禽噪夕陽。","謝卻海棠飛盡絮，困人天氣日初長。"]},{"chapter":"夏日","author":"（宋）戴敏","paragraphs":["乳鴨池塘水淺深，熟梅天氣半晴陰。","東園載酒西園醉，摘盡枇杷一樹金。"]},{"chapter":"晚樓閒坐","author":"（宋）王安石","paragraphs":["四顧山光接水光，憑欄十里芰荷香。","清風明月無人管，並作南來一味涼。"]},{"chapter":"山居夏日","author":"（唐）高駢","paragraphs":["綠樹陰濃夏日長，樓臺倒影入池塘。","水晶簾動微風起，滿架薔薇一院香。"]},{"chapter":"田家","author":"（宋）范成大","paragraphs":["晝出耘田夜績麻，村莊兒女各當家。","童孫未解供耕織，也傍桑陰學種瓜。"]},{"chapter":"村居即事","author":"（宋）范成大","paragraphs":["綠遍山原白滿川，子規聲裏雨如煙。","鄉村四月閒人少，才了蠶桑又插田。"]},{"chapter":"題榴花","author":"（宋）朱熹","paragraphs":["五月榴花照眼明，枝間時見子初成。","可憐此地無車馬，顛倒蒼苔落絳英。"]},{"chapter":"村晚","author":"（宋）雷震","paragraphs":["草滿池塘水滿陂，山銜落日浸寒漪。","牧童歸去橫牛背，短笛無腔信口吹。"]},{"chapter":"茅檐","author":"（宋）王安石","paragraphs":["茅檐常掃淨無苔，花木成蹊手自栽。","一水護田將綠繞，兩山排闥送青來。"]},{"chapter":"烏衣巷","author":"（唐）劉禹錫","paragraphs":["朱雀橋邊野草花，烏衣巷口夕陽斜。","舊時王謝堂前燕，飛入尋常百姓家。"]},{"chapter":"送元二使安西","author":"（唐）王維","paragraphs":["渭城朝雨浥輕塵，客舍青青柳色新。","勸君更盡一杯酒，西出陽關無故人。"]},{"chapter":"與史朗中飲聽黃鶴樓上吹笛","author":"（唐）李白","paragraphs":["一爲遷客去長沙，西望長安不見家。","黃鶴樓中吹玉笛，江城五月落梅花。"]},{"chapter":"題淮南寺","author":"（宋）程顥","paragraphs":["南去北來休便休，白蘋吹盡楚江秋。","道人不是悲秋客，一任晚山相對愁。"]},{"chapter":"秋月","author":"（宋）程顥","paragraphs":["清溪流過碧山頭，空水澄鮮一色秋。","隔斷紅塵三十里，白雲紅葉兩悠悠。"]},{"chapter":"七夕","author":"（宋）楊樸","paragraphs":["未會牽牛意若何，須邀織女弄金梭。","年年乞與人間巧，不道人間巧已多。"]},{"chapter":"立秋","author":"（宋）劉翰","paragraphs":["乳鴉啼散玉屏空，一枕新涼一扇風。","睡起秋聲無覓處，滿階梧葉月明中。"]},{"chapter":"秋夕","author":"（唐）杜牧","paragraphs":["銀燭秋光冷畫屏，輕羅小扇撲流螢。","天街夜色涼如水，臥看牽牛織女星。"]},{"chapter":"中秋月","author":"（唐）杜牧","paragraphs":["暮雲收盡溢清寒，銀漢無聲轉玉盤。","此生此夜不長好，明月明年何處看？"]},{"chapter":"江樓有感","author":"（唐）趙嘏","paragraphs":["獨上江樓思渺然，月光如水水如天。","同來玩月人何在，風景依稀似去年。"]},{"chapter":"題臨安邸","author":"（宋）林升","paragraphs":["山外青山樓外樓，西湖歌舞幾時休。","暖風薰得遊人醉，直把杭州作汴州。"]},{"chapter":"西湖","author":"（宋）蘇軾","paragraphs":["畢竟西湖六月中，風光不與四時同。","接天蓮葉無窮碧，映日荷花別樣紅。"]},{"chapter":"飲湖上初晴後雨","author":"（宋）蘇軾","paragraphs":["水光瀲灩晴方好，山色空濛雨亦奇。","欲把西湖比西子，淡妝濃抹總相宜。"]},{"chapter":"入直召對選德殿賜茶而退","author":"（宋）周必大","paragraphs":["綠槐夾道集昏鴉，敕使傳宣坐賜茶。","歸到玉堂清不寐，月鉤初上紫薇花。"]},{"chapter":"夏日登車蓋亭","author":"（宋）蔡確","paragraphs":["紙屏石枕竹方牀，手倦拋書午夢長。","睡起莞然成獨笑，數聲漁笛在滄浪。"]},{"chapter":"真玉堂作","author":"（宋）洪諮夔","paragraphs":["禁門深鎖寂無譁，濃墨淋漓兩相麻。","唱徹五更天未曉，一墀月浸紫薇花。"]},{"chapter":"竹樓","author":"（唐）李嘉佑","paragraphs":["傲吏身閒笑五侯，西江取竹起高樓。","南風不用蒲葵扇，紗帽閒眠對水鷗。"]},{"chapter":"直中書省","author":"（唐）白居易","paragraphs":["絲綸閣下文章靜，鐘鼓樓中刻漏長。","獨坐黃昏誰是伴，紫薇花對紫薇郎。"]},{"chapter":"觀書有感（其一）","author":"（宋）朱熹","paragraphs":["半畝方塘一鑑開，天光雲影共徘徊。","問渠那得清如許，爲有源頭活水來。"]},{"chapter":"泛舟","author":"（宋）朱熹","paragraphs":["昨夜江邊春水生，艨艟鉅艦一毛輕。","向來枉費推移力，此日中流自在行。"]},{"chapter":"冷泉亭","author":"（宋）林稹","paragraphs":["一泓清可沁詩脾，冷暖年來只自知。","流出西湖載歌舞，回頭不似在山時。"]},{"chapter":"冬景","author":"（宋）蘇軾","paragraphs":["荷盡已無擎雨蓋，菊殘猶有傲霜枝。","一年好景君須記，最是橙黃橘綠時。"]},{"chapter":"楓橋夜泊","author":"（唐）張繼","paragraphs":["月落烏啼霜滿天，江楓漁火對愁眠。","姑蘇城外寒山寺，夜半鐘聲到客船。"]},{"chapter":"寒夜","author":"（宋）杜小山","paragraphs":["寒夜客來茶當酒，竹爐湯沸火初紅。","尋常一樣窗前月，纔有梅花便不同。"]},{"chapter":"霜月","author":"（唐）李商隱","paragraphs":["初聞徵雁已無蟬，百尺樓臺水接天。","青女素娥俱耐冷，月中霜裏鬥嬋娟。"]},{"chapter":"梅","author":"（宋）王淇","paragraphs":["不受塵埃半點侵，竹籬茅舍自甘心。","只因誤識林和靖，惹得詩人說到今。"]},{"chapter":"早春","author":"（宋）白玉蟾","paragraphs":["南枝才放兩三花，雪裏吟香弄粉些。","淡淡著煙濃著月，深深籠水淺籠沙。"]},{"chapter":"雪梅","author":"（宋）盧梅坡","paragraphs":[{"subchapter":"其一","paragraphs":["梅雪爭春未肯降，騷人閣筆費評章。","梅須遜雪三分白，雪卻輸梅一段香。"]},{"subchapter":"其二","paragraphs":["有梅無雪不精神，有雪無詩俗了人。","日暮詩成天又雪，與梅井作十分春。"]}]},{"chapter":"答鍾弱翁","author":"（宋）牧童","paragraphs":["草鋪橫野六七裏，笛弄晚風三四聲。","歸來飽飯黃昏後，不脫蓑衣臥月明。"]},{"chapter":"秦淮夜泊","author":"（唐）杜牧","paragraphs":["煙籠寒水月籠沙，夜泊秦淮近酒家。","商女不知亡國恨，隔江猶唱後庭花。"]},{"chapter":"歸雁","author":"（唐）錢起","paragraphs":["瀟湘何事等閒回，水碧沙明兩岸苔。","二十五絃彈夜月，不勝清怨卻飛來。"]},{"chapter":"題壁","author":"無名氏","paragraphs":["一團茅草亂蓬蓬，驀地燒天驀地空。","爭似滿爐煨榾柮，漫騰騰地暖烘烘。"]}]}{"type":"七言律詩","content":[{"chapter":"早朝大明宮","author":"（唐）賈至","paragraphs":["銀燭朝天紫陌長，禁城春色曉蒼蒼。","千條弱柳垂青鎖，百囀流鶯繞建章。","劍佩聲隨玉墀步，衣冠身惹御爐香。","共沐恩波鳳池上，朝朝染翰侍君王。"]},{"chapter":"和賈舍人早朝","author":"（唐）杜甫","paragraphs":["五夜漏聲催曉箭，九重春色醉仙桃。","旌旗日暖龍蛇動，宮殿風微燕雀高。","朝罷香菸攜滿袖，詩成珠玉在揮毫。","欲知世掌絲綸美，池上於今有鳳毛。"]},{"chapter":"和賈舍人早朝","author":"（唐）王維","paragraphs":["絳幘雞人報曉籌，尚衣方進翠雲裘。","九天閶闔開宮殿，萬國衣冠拜冕旒。","日色才臨仙掌動，香菸欲傍袞龍浮。","朝罷須裁五色詔，佩聲歸到鳳池頭。"]},{"chapter":"和賈舍人早朝","author":"（唐）岑參","paragraphs":["雞鳴紫陌曙光寒，鶯囀皇州春色闌。","金闕曉鍾開萬戶，玉階仙仗擁千官。","花迎劍佩星初落，柳拂旌旗露未乾。","獨有鳳凰池上客，陽春一曲和皆難。"]},{"chapter":"上元應制","author":"（宋）蔡襄","paragraphs":["高列千峯寶炬森，端門方喜翠華臨。","宸遊不爲三元夜，樂事還同萬衆心。","天上清光留此夕，人間和氣閣春陰。","要知盡慶華封祝，四十餘年惠愛深。"]},{"chapter":"上元應制","author":"（宋）王淇","paragraphs":["雪消華月滿仙台，萬燭當樓寶扇開。","雙鳳雲中扶輦下，六鰲海上駕山來。","鎬京春酒沾周宴，汾水秋風陋漢才。","一曲昇平人盡樂，君王又進紫霞杯。"]},{"chapter":"侍宴","author":"（唐）沈佺期","paragraphs":["皇家貴主好神仙，別業初開雲漢邊。","山出盡如鳴鳳嶺，池成不讓飲龍川。","妝樓翠幌教春住，舞閣金鋪借日懸。","敬從乘輿來此地，稱觴獻壽樂鈞天。"]},{"chapter":"答丁元珍","author":"（宋）歐陽修","paragraphs":["春風疑不到天涯，二月山城未見花。","殘雪壓枝猶有橘，凍雷驚筍欲抽芽。","夜聞啼雁生鄉思，病入新年感物華。","曾是洛陽花下客，野芳雖晚不須嗟。"]},{"chapter":"插花吟","author":"（宋）邵雍","paragraphs":["頭上花枝照酒卮，酒卮中有好花枝。","身經兩世太平日，眼見四朝全盛時。","況復筋骸粗康健，那堪時節正芳菲。","酒涵花影紅光溜，爭忍花前不醉歸。"]},{"chapter":"寓意","author":"（宋）晏殊","paragraphs":["油壁香車不再逢，峽雲無跡任西東。","梨花院落溶溶月，柳絮池塘淡淡風。","幾日寂寥傷酒後，一番蕭瑟禁菸中。","魚書欲寄何由達，水遠山長處處同。"]},{"chapter":"寒食書事","author":"（宋）趙鼎","paragraphs":["寂寂柴門村落裏，也教插柳紀年華。","禁菸不到粵人國，上冢亦攜龐老家。","漢寢唐陵無麥飯，山溪野徑有梨花。","一樽竟藉青苔臥，莫管城頭奏暮笳。"]},{"chapter":"清明","author":"（宋）黃庭堅","paragraphs":["佳節清明桃李笑，野田荒冢只生愁。","雷驚天地龍蛇蟄，雨足郊原草木柔。","人乞祭餘驕妾婦，士甘焚死不公侯。","賢愚千載知誰是，滿眼蓬蒿共一丘。"]},{"chapter":"清明","author":"（宋）高菊卿","paragraphs":["南北山頭多墓田，清明祭掃各紛然。","紙灰飛作白蝴蝶，淚血染成紅杜鵑。","日落狐狸眠冢上，夜歸兒女笑燈前。","人生有酒須當醉，一滴何曾到九泉。"]},{"chapter":"郊行即事","author":"（宋）程顥","paragraphs":["芳原綠野恣行時，春入遙山碧四圍。","興逐亂紅穿柳巷，困臨流水坐苔磯。","莫辭盞酒十分勸，只恐風花一片飛。","況是清明好天氣，不妨遊衍莫忘歸。"]},{"chapter":"鞦韆","author":"（宋）僧惠洪","paragraphs":["畫架雙裁翠絡偏，佳人春戲小樓前。","飄揚血色裙拖地，斷送玉容人上天。","花皮潤沾紅杏雨，彩繩斜掛綠楊煙。","下來閒處從容立，疑是蟾宮謫神仙。"]},{"chapter":"曲江對酒","author":"（唐）杜甫","paragraphs":[{"subchapter":"其一","paragraphs":["一片花飛減卻春，風飄萬點正愁人。","且看欲盡花經眼，莫厭傷多酒入脣。","江上小堂巢翡翠，苑邊高冢臥麒麟。","細推物理須行樂，何用浮名絆此身。"]},{"subchapter":"其二","paragraphs":["朝回日日典春衣，每日江頭盡醉歸。","酒債尋常行處有，人生七十古來稀。","穿花蛺蝶深深見，點水蜻蜓款款飛。","傳與風光共流轉，暫時相賞莫相違。"]}]},{"chapter":"黃鶴樓","author":"（唐）崔顥","paragraphs":["昔人已乘黃鶴去，此地空餘黃鶴樓。","黃鶴一去不復返，白雲千載空悠悠。","晴川歷歷漢陽樹，芳草萋萋鸚鵡州。","日暮鄉關何處是，煙波江上使人愁。"]},{"chapter":"旅懷","author":"（唐）崔塗","paragraphs":["水流花謝兩無情，送盡東風過楚城。","蝴蝶夢中家萬里，杜鵑枝上月三更。","故園書動經年絕，華髮春催兩鬢生。","自是不歸歸便得，五湖煙景有誰爭。"]},{"chapter":"答李儋","author":"（唐）韋應物","paragraphs":["去年花裏逢君別，今日花開又一年。","世事茫茫難自料，春愁黯黯獨成眠。","身多疾病思田裏，邑有流亡愧俸錢。","聞道欲來相問訊，西樓望月幾回圓。"]},{"chapter":"江村","author":"（唐）杜甫","paragraphs":["清江一曲抱村流，長夏江村事事幽。","自去自來樑上燕，相親相近水中鷗。","老妻畫紙爲棋局，稚子敲針作釣鉤。","多病所須惟藥物，微軀此外更何求。"]},{"chapter":"夏日","author":"（宋）張文潛","paragraphs":["長夏江村風日清，檐牙燕雀已生成。","蝶衣曬粉花枝午，蛛網添絲屋角晴。","落落疏廉邀月影，嘈嘈虛枕納溪聲。","久斑兩鬢如霜雪，直欲樵漁過此生。"]},{"chapter":"積雨輞川莊作","author":"（唐）王維","paragraphs":["積雨空林煙火遲，蒸藜炊黍餉東菑。","漠漠水田飛白鷺，陰陰夏木囀黃鸝。","山中習靜合朝槿，松下清齋折露葵。","野老與人爭席罷，海鷗何事更相疑。"]},{"chapter":"新竹","author":"（宋）陸游","paragraphs":["插棘編籬謹護持，養成寒碧映漣漪。","清風掠地秋先到，赤日行天午不知。","解籜時聞聲簌簌，放梢初見影離離。","歸閒我欲頻來此，枕簟仍教到處隨。"]},{"chapter":"偶成","author":"（宋）程顥","paragraphs":["閒來無事不從容，睡覺東窗日已紅。","萬物靜觀皆自得，四時佳興與人同。","道通天地有形外，思入風雲變態中。","富貴不淫貧賤樂，男兒到此是豪雄。"]},{"chapter":"表兄話舊","author":"（唐）竇叔向","paragraphs":["夜合花開香滿庭，夜深微雨醉初醒。","遠書珍重何由達，舊事淒涼不可聽。","去日兒童皆長大，昔年親友半凋零。","明朝又是孤舟別，愁見河橋酒幔青。"]},{"chapter":"遊月陂","author":"（宋）程顥","paragraphs":["月坡堤上四徘徊，北有中天百尺臺。","萬物已隨秋氣改，一樽聊爲晚涼開。","水心雲影閒相照，林下泉聲靜自來。","世事無端何足計，但逢佳節約重陪。"]},{"chapter":"秋興八首","author":"（唐）杜甫","paragraphs":[{"subchapter":"其一","paragraphs":["千家山郭靜朝暉，日日江樓坐翠微。","信宿漁人還泛泛，清秋燕子故飛飛。","匡衡抗疏功名薄，劉向傳經心事違。","同學少年多不賤，五陵裘馬自輕肥。"]},{"subchapter":"其二","paragraphs":["蓬萊宮闕對南山，承露金莖霄漢間。","西望瑤池降王母，東來紫氣滿函關。","雲移雉尾開宮扇，日繞龍鱗識聖顏。","一臥滄江驚歲晚，幾回青瑣點朝班。"]},{"subchapter":"其三","paragraphs":["玉露凋傷楓樹林，巫山巫峽氣蕭森。","江間波浪兼天涌，塞上風雲接地陰。","叢菊兩開他日淚，孤舟一系故園心。","寒衣處處催刀尺，白帝城高急暮砧。"]},{"subchapter":"其四","paragraphs":["昆明池水漢時功，武帝旌旗在眼中。","織女機絲虛夜月，石鯨鱗甲動秋風。","波飄菰米沉雲黑，露冷蓮房墜粉紅。","關塞極天惟鳥道，江湖滿地一漁翁。"]}]},{"chapter":"月夜舟中","author":"（宋）戴復古","paragraphs":["滿船明月浸虛空，綠水無痕夜氣衝。","詩思浮沈檣影裏，夢魂搖拽櫓聲中。","星辰冷落碧潭水，鴻雁悲鳴紅蓼風。","數點漁燈依古岸，斷橋垂露滴梧桐。"]},{"chapter":"長安秋望","author":"（唐）趙嘏","paragraphs":["雲物淒涼拂署流，漢家宮闕動高秋。","殘星幾點雁橫塞，長笛一聲人倚樓。","紫豔半開籬菊靜，紅衣落盡渚蓮愁。","鱸魚正美不歸去，空戴南冠學楚囚。"]},{"chapter":"新秋","author":"（唐）杜甫","paragraphs":["火雲猶未斂奇峯，欹枕初驚一葉風。","幾處園林蕭瑟裏，誰家砧杵寂寥中。","蟬聲斷續悲殘月，螢焰高低照暮空。","賦就金門期再獻，夜深搔首嘆飛蓬。"]},{"chapter":"中秋","author":"（宋）李樸","paragraphs":["皓魄當空寶鏡升，雲間仙籟寂無聲。","平分秋色一輪滿，長伴雲衢千里明。","狡兔空從弦外落，妖蟆休向眼前生。","靈槎擬約同攜手，更待銀河澈底清。"]},{"chapter":"九日藍耕會飲","author":"（唐）杜甫","paragraphs":["老去悲秋強自寬，興來今日盡君歡。","羞將短髮還吹帽，笑倩旁人爲正冠。","藍水遠從千澗落，玉山高並兩峯寒。","明年此會知誰健，醉把茱萸仔細看。"]},{"chapter":"秋思","author":"（宋）陸游","paragraphs":["利慾驅人萬火牛，江湖浪跡一沙鷗。","日長似歲閒方覺，事大如天醉亦休。","砧杵敲殘深巷月，梧桐搖落故園秋。","欲舒老眼無高處，安得元龍百尺樓。"]},{"chapter":"與朱山人","author":"（唐）杜甫","paragraphs":["錦裏先生烏角巾，園收芋慄未全貧。","慣看賓客兒童喜，得食階除鳥雀馴。","秋水才深四五尺，野航恰受兩三人。","白沙翠竹江村暮，相送柴門月色新。"]},{"chapter":"聞笛","author":"（唐）趙嘏","paragraphs":["誰家吹笛畫樓中，斷續聲隨斷續風。","響遏行雲橫碧落，清和冷月到簾櫳。","興來三弄有桓子，賦就一篇懷馬融。","曲罷不知人在否，餘音嘹亮尚飄空。"]},{"chapter":"冬景","author":"（宋）劉克莊","paragraphs":["晴窗早覺愛朝曦，竹外秋聲漸作威。","命僕安排新暖閣，呼童熨貼舊寒衣。","葉浮嫩綠酒初熟，橙切香黃蟹正肥。","蓉菊滿園皆可羨，賞心從此莫相違。"]},{"chapter":"冬至","author":"（唐）杜甫","paragraphs":["天時人事日相催，冬至陽生春又來。","刺繡五紋添弱線，吹葭六管動飛灰。","岸容待臘將舒柳，山意衝寒欲放梅。","雲物不殊鄉國異，教兒且覆掌中杯。"]},{"chapter":"梅花","author":"（宋）林逋","paragraphs":["衆芳搖落獨鮮妍，占斷風情向小園。","疏影橫斜水清淺，暗香浮動月黃昏。","霜禽欲下先偷眼，粉蝶如知合斷魂。","幸有微吟可相狎，不須檀板共金樽。"]},{"chapter":"左遷至藍關示侄孫湘","author":"（唐）韓愈","paragraphs":["一封朝奏九重天，夕貶潮陽路八千。","本爲聖朝除弊政，敢將衰朽惜殘年。","雲橫秦嶺家何在，雪擁藍關馬不前。","知汝遠來應有意，好收吾骨瘴江邊。"]},{"chapter":"干戈","author":"（宋）王中","paragraphs":["干戈未定欲何之，一事無成兩鬢絲。","蹤跡大綱王粲傳，情懷小樣杜陵詩。","鶺鴒音斷人千里，烏鵲巢寒月一枝。","安得中山千日酒，酩然直到太平時。"]},{"chapter":"歸隱","author":"（宋）陳摶","paragraphs":["十年蹤跡走紅塵，回首青山入夢頻。","紫綬縱榮爭及睡，朱門雖富不如貧。","愁聞劍戟扶危主，悶聽笙歌聒醉人。","攜取舊書歸舊隱，野花啼鳥一般春。"]},{"chapter":"山中寡婦","author":"（唐）杜荀鶴","paragraphs":["夫因兵亂守蓬茅，麻苧裙衫鬢髮焦。","桑柘廢來猶納稅，田園荒盡尚徵苗。","時挑野菜和根煮，旋砍生柴帶葉燒。","任是深山最深處，也應無計避徵徭。"]},{"chapter":"送天師","author":"（明）朱權","paragraphs":["霜落芝城柳影疏，殷勤送客出鄱湖。","黃金甲鎖雷霆印，紅錦韜纏日月符。","天上曉行騎只鶴，人間夜宿解雙鳧。","匆匆歸到神仙府，爲問蟠桃熟也無。"]},{"chapter":"送毛伯溫","author":"（明）明世宗","paragraphs":["大將南征膽氣豪，腰橫秋水雁翎刀。","風吹鼉鼓山河動，電閃旌旗日月高。","天上麒麟原有種，穴中螻蟻豈能逃。","太平待詔歸來日，朕與先生解戰袍。"]}]}